《秋月》
明代·黎遂球

寂寂晴宵望不穷，枫林疏见月如弓。天围素幕钩初上，人在方诸影并空。

金粟香生仙省桂，玉兰光瘦御街桐。从他坫杵敲如碎，偏照离情是夜中。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。